Diari Oficial de la Generalitat Valenciana


Sumari del DOGV 5673, del 04-01-2008 (2007/15843)

ORDRE de 17 de desembre de 2007, de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores de les ajudes gestionades per la Direcció General de Gestió del Medi Natural, en sanitat forestal, per a l'exercici 2008 i es convoquen les ajudes que figuren en l'annex I.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5673

Data del DOGV
:   04-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15009


Data del document
:   17-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * tractament fitosanitari
    * ajuda pública
    * protecció del bosc
    * suport econòmic
    * servei voluntari
    * protecció de la fauna

ORDRE de 17 de desembre de 2007, de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores de les ajudes gestionades per la Direcció General de Gestió del Medi Natural, en sanitat forestal, per a l'exercici 2008 i es convoquen les ajudes que figuren en l'annex I. [2007/15090]
La Llei 3/1993, forestal de la Comunitat Valenciana, en l'article 52, estableix que la prevenció i control de les plagues i les malalties forestals correspon a l'administració forestal.
La conservació dels valors ambientals del nostre territori és un dels objectius prioritaris de la societat, per la qual cosa hi ha per part de distintes associacions una inquietud per participar en activitats de voluntariat que contribuïsquen a la realització d'actituds positives cap al nostre patrimoni forestal i, en especial, mitjançant el foment d'aus insectívores i rates penades, destinat a incrementar la diversitat biològica de les forests i el control de plagues de les espècies forestals.
El foment de la participació ciutadana en les tasques de promoció i protecció de les forests és un dels objectius de la Llei 3/1993, forestal de la Comunitat Valenciana.
D'altra banda, determinats fenòmens meteorològics (vendavals, fortes nevades i pedregades) propicien la ruptura i la caiguda d'arbres i branques que, en el cas de terrenys forestals, si no es retiren, són el medi propici per a l'aparició de plagues d'insectes perforadors de la fusta. Aquest tipus de plagues són les que generen els majors nivells de mortalitat d'arbratge en el territori forestal de la Comunitat Valenciana.
Amb aquest fi la conselleria de Medi Ambient, Aigua, Urbanisme i Habitatge aplica anualment ajudes destinades a la promoció del voluntariat ambiental relacionat amb el foment de les aus insectívores i rates penades i altres activitats relacionades amb el control de plagues forestals, i es planteja la necessitat fomentar el control de plagues forestals d'insectes perforadors de la fusta.
Per això, i per raó de les facultats que em confereixen l'article 28 de la Llei 5/1983, de 30 de desembre, del Consell, i l'article 47.3 del Text refós de la llei d'hisenda pública de la Generalitat,
ORDENE
Article 1. Objecte i àmbit d'aplicació
1. Constitueix l'objecte d'aquesta ordre convocar les ajudes gestionades per la Direcció General de Gestió del Medi Natural de la conselleria de Medi Ambient, Aigua, Urbanisme i Habitatge en sanitat forestal, per a l'exercici 2008, i aprovar les bases reguladores per les quals es regeix aquesta convocatòria.
2. Aquesta ordre s'aplicarà a les següents ajudes, que es regiran per les bases reguladores que figuren en l'annex que s'indica:
a) Ajudes destinades a la realització d'activitats de voluntariat ambiental relacionades amb el foment de les aus insectívores i les rates penades i altres activitats relacionades amb el control de plagues forestals. (annex I)
b) Ajudes destinades al control de plagues forestals per insectes perforadors de la fusta. (annex II)
Article 2. Finançament de les ajudes
1. L'Import global màxim i la línia de subvenció destinada a les ajudes, consignat en el Projecte de llei de pressupostos per a l'exercici 2008 és la següent:
a) Ajudes destinades a la realització d'activitats de voluntariat ambiental relacionades amb el foment de les aus insectívores i les rates penades i altres activitats relacionades amb el control de plagues forestals:
Aplicació pressupostària 32.43.12.451.76.0, línia T4808000, 15.000 euros.
b) Ajudes destinades al control de plagues forestals per insectes perforadors de la fusta.
Aplicació pressupostària 51.79.08.422.07.6, línia T6266000, 45.000 euros.
2. La convocatòria de les ajudes establides en aquesta ordre es tramitarà pel procediment anticipat, d'acord amb l'Ordre de 26 de setembre de 1994, de la conselleria d'Economia i Hisenda, per la qual cosa la seua concessió estarà condicionada a l'existència, en el pressupost de l'exercici 2008 de crèdit suficient i adequat.
3. Les ajudes establides en aquesta ordre, dirigides exclusivament al foment d'activitats i treballs de control de plagues i malalties forestals, sota cap forma, falseja o amenaça falsejar la competència, afavorint determinades empreses o produccions, i per tant, no es troben dins del supòsit recollit en l'apartat 1 de l'article 87 del Tractat constitutiu de la Comunitat Europea, a l'efecte previst en el Decret 147/2007, de 7 de setembre, del Consell pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
DISPOSICIONS FINALS
Primera
En tot allò no regulat en aquesta ordre caldrà ajustar-se al que disposen la Llei d'hisenda pública de la Generalitat, el text refós de la qual va ser aprovat pel Decret legislatiu de 26 de juny de 1991, i els preceptes bàsics de la Llei 38/2003, de 17 de novembre, general de subvencions i el Reial decret 887/2006, de 21 de juliol, pel que s'aprova el Reglament de la Llei 38/2003, de 17 de novembre, general de subvencions.
Segona
Aquesta ordre produirà efecte a partir de l'endemà de la publicació en el Diari Oficial de la Comunitat Valenciana.
Tercera
Contra aquesta ordre, la qual posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
Tot això sense perjudici de la interposició del recurs potestatiu de reposició, en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.
València, 17 desembre de 2007. - El conseller de Medi Ambient, Aigua, Urbanisme i Habitatge: José Ramón García Antón
ANNEX I
Bases de les ajudes destinades a la realització d'activitats de voluntariat ambiental relacionades amb el foment de les aus insectívores i les rates penades i altres activitats relacionades amb el control de plagues forestals
Primera. Objecte i àmbit d'actuació
Serà objecte de subvenció l'execució de projectes d'activitats de voluntaris que puguen contribuir a la consecució d'alguns d'aquests objectius:
a) Foment de les poblacions d'aus insectívores i de rates penades arborícoles a les forests de la Comunitat Valenciana, mitjançant la instal·lació de caixes niu a zones boscoses.
b) Revisió de l'ocupació de caixes niu col·locades en campanyes anteriors.
c) Altres activitats relacionades amb el control de plagues forestals.
Segona. Requisits dels beneficiaris
1. Podran ser beneficiaris de les ajudes recollides en aquestes bases les organitzacions i entitats de voluntariat, segons la definició que d'elles fa la Llei 4/2001, de 19 de juny, de la Generalitat Valenciana, del voluntariat, entre els fins de la qual figuren la defensa i la conservació de la natura i l'educació ambiental, o bé demostren una trajectòria consolidada en aquest camp, com els ajuntaments o altres entitats locals supramunicipals de la Comunitat Valenciana.
2. Les entitats o organitzacions de voluntariat hauran de reunir els requisits següents:
a) Estar legalment constituïts i inscrites en el Registre d'Entitats de Voluntariat de la Comunitat Valenciana.
b) Tenir el seu àmbit d'actuació, totalment o parcialment, en la Comunitat Valenciana.
c) Disposar de l'estructura suficient per a garantir el compliment dels objectius.
3. No podran obtenir la condició de beneficiari de les ajudes regulades en aquesta ordre les persones o entitats en què concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
1. Els beneficiaris de les ajudes hauran de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i les condicions, com també la realització del projecte o l'activitat i el compliment de la finalitat que determinen la concessió o el gaudi de la subvenció.
c) Sotmetre's a les actuacions de comprovació, a efectuar per l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, aportant quanta informació li siga requerida en l'exercici d'aquestes actuacions.
d) Acreditar amb anterioritat a dictar-se la proposta de resolució de concessió que es troba al corrent en el compliment de les obligacions tributàries i enfront de la Seguretat Social.
e) Acceptar la supervisió de les activitats per part de la conselleria de Medi Ambient, Aigua, Urbanisme i Habitatge, en especial l'exercida a través dels tècnics responsables, tècnics comarcals i agents ambientals, als quals s'haurà de comunicar de manera prèvia l'inici i finalització de les activitats, mitjançant actes elaborades per a aquest fi. Aquestes actes seran adjuntades a l'expedient, i serà requisit previ a la percepció de la subvenció concedida.
f) Acceptar les normes fixades en aquesta convocatòria, com també aquelles que la Direcció General de Gestió del Medi Natural establisca per al seu desenvolupament i seguiment, i en especial enviar comunicast periòdics de la seua activitat, d'acord amb la sistemàtica establida.
g) Nomenar un director tècnic del projecte, que es convertirà en interlocutor vàlid amb la conselleria de Medi Ambient, Aigua, Urbanisme i Habitatge en tot allò que s'ha relacionat amb el desenrotllament del projecte, i haurà de comunicar per escrit aquest nomenament.
h) Comunicar per escrit les modificacions que es produïsquen en el desenvolupament del projecte subvencionat.
i) Presentar, una vegada acabades les activitats, una memòria que preveja la totalitat del projecte realitzat i els resultats assolits, estructurada en els apartats següents: presentació, descripció de les activitats, mitjans humans i materials emprats, pressupost final, resum estadístic i avaluació global i impressions.
j) Presentar, degudament emplenades, les fitxes de col·locació i revisió d'ocupació de les caixes niu col·locades o revisades, segons els models establits per la conselleria de Medi Ambient, Aigua, Urbanisme i Habitatge.
k) Qualsevol anunci, material imprés o publicació de l'activitat, com també qualsevol altre material de difusió utilitzat haurà de disposar de l'autorització prèvia de la conselleria de Medi Ambient, Aigua, Urbanisme i Habitatge, i s'hi haurà de fer constar, si escau, com també en les publicacions resultants dels treballs, que han sigut realitzats amb una subvenció d'aquesta conselleria.
l) Comunicar per escrit a la conselleria de Medi Ambient, Aigua, Urbanisme i Habitatge de l'obtenció de qualsevol altra ajuda o subvenció per a la mateixa finalitat, procedent de qualsevol altra administració o ens públics.
m) Subscriure una pòlissa d'assegurances que garantisca la cobertura per danys i perjudicis i responsabilitat civil tant del personal voluntari, com de tercers que es puguen veure afectats per l'activitat. Aquesta condició tindrà caràcter previ a l'inici de l'activitat.
n) Les entitats acollides a les ajudes regulades per aquestes bases hauran d'establir normes internes de funcionament que no autoritzen la conducció de vehicles tot terreny a persones amb una antiguitat de permís de conduir igual o inferior a dos anys, llevat que aquestes hagueren seguit un curs homologat de conducció d'aquest tipus de vehicles.
o) Acceptar les normes mínimes d'uniformitat que establisca la conselleria de Medi Ambient, Aigua, Urbanisme i Habitatge, tant en vestimenta com en els logotips dels vehicles que siguen finançats a càrrec d'aquesta subvenció.
p) Les altres previstes en l'article 14 de la Llei 38/2003, de 17 de novembre, general de subvencions.
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Quarta. Activitats objecte de les ajudes
1. Serà objecte de les ajudes l'execució de projectes de voluntariat que puguen contribuir a la consecució d'alguns d'aquests objectius:
a) Foment de les poblacions d'aus insectívores i rates penades arborícoles a les forests de la Comunitat Valenciana, mitjançant la instal·lació de caixes niu a zones boscoses.
b) Revisió de l'ocupació de caixes niu col·locades en campanyes anteriors.
c) Altres activitats relacionades amb el control de plagues forestals.
2. Per a la consecució de l'objecte de les ajudes, el beneficiari no podrà realitzar subcontractació parcial o total del projecte subvencionat.
Cinquena. Despeses subvencionables
1. A l'efecte d'aquesta ordre es consideren despeses subvencionables les següents:
a) Despeses d'alimentació. Import màxim 1.500 euros.
b) Transport, lloguer de vehicles, gasolina, dietes de desplaçament. Import màxim 1.500 euros
c) Material fungible necessari per a la correcta realització del projecte, inclosos les caixes nius o els materials necessaris per a construir-los. Import màxim 1.500 euros, sent el cost màxim admés per a adquisició o fabricació per caixa niu de 18 euros.
d) Serveis, sempre que no signifiquen una subcontractació parcial o total del projecte (publicacions, comunicacions, etc.). Import màxim 600 euros.
e) altres despeses. Import màxim 150 euros. En aquest mòdul poden incloure's despeses de difícil justificació, en una quantia de fins al 5% del total subvencionat, indicant-ne la destinació i la relació amb el projecte subvencionat.
f) Despeses de personal. Import màxim fins al 10% del total concedit.
g) Despeses d'allotjament del personal voluntari. Import màxim 1.000 euros.
2. Es considera que la despesa màxima admissible per treballs de col·locació de caixa niu o trampa de feromona és de 8 euros, i per cada caixa niu revisada o trampa de feromona retirada és de 10 euros (no inclouen aquestes quantitats els costos de fabricació o adquisició de les caixes que es detallen en l'apartat 1.c). Com a conseqüència d'això, les despeses d'alimentació, transport i allotjament no podran superar el resultat de sumar el nombre de caixes niu col·locades i revisades multiplicat pel seu corresponent import màxim, exclòs el cost d'adquisició o fabricació.
Sisena. Quantia de les ajudes
1. Les subvencions podran finançar fins al 100% de l'execució del projecte d'activitats, sent l'ajuda màxima a rebre per cada projecte de 3.000 euros.
2. L'import de les subvencions regulades per aquesta ordre en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat.
3. La conselleria de Medi Ambient, Aigua, Urbanisme i Habitatge, dins de les seues disponibilitats, podrà facilitar les caixes niu necessàries per a la realització de les activitats subvencionades.
Setena. Sol·licituds i documentació
1. Les sol·licituds per a l'obtenció de les ajudes regulades en aquestes bases es presentaran en imprés normalitzat, que s'adjunta com a annex i acompanyades de la documentació que a continuació s'indica:
a) Organitzacions i entitats, certificat de la seua inscripció en el Registre d'Entitats de Voluntariat de la Comunitat Valenciana.
b) En el cas de corporacions locals, municipals o supramunicipals, acord adoptat pel ple o, si és el cas, per la comissió de govern quan acredite tenir aquesta facultat delegada, o per l'alcalde de la corporació amb la posterior ratificació del ple o de la comissió en el cas que tinga aquesta facultat delegada.
c) Els grups que no hagen participat en campanyes precedents, informe de les activitats realitzades per l'entitat en l'àrea de conservació de la naturalesa i el voluntariat ambiental.
d) Memòria o projecte, amb els següents continguts mínims: títol, objectiu, àmbit d'actuació, nombre de persones voluntàries (total i diari), nombre de trampes o de caixes niu que es van a instal·lar i calendari detallat de l'activitat.
e) En el cas que en les activitats recollides en la memòria figure la revisió de l'ocupació de les caixes niu, hauran de presentar-se els carnets d'anelladors de les persones que vagen a realitzar l'activitat o una declaració jurada que l'activitat es realitzarà per persones que disposen dels mencionats carnets.
f) En el cas que l'activitat es realitze en forests o terrenys forestals que no siguen gestionats per la conselleria de Medi Ambient, Aigua, Urbanisme i Habitatge, s'haurà d'adjuntar una autorització del propietari de la forests en la qual figure explícitament l'entitat a al qual s'autoritza com també l'activitat permesa.
g) Pressupost desglossat segons els diferents blocs de despeses subvencionables recollits en la base cinquena, com també import sol·licitat que en cap cas podrà superar l'import màxim establit.
h) Fotocòpia compulsada del NIF o CIF de l'entitat sol·licitant.
i) Imprés d'alta a tercers per a pagaments de la Generalitat, degudament segellat per l'entitat bancària i firmat per la persona amb capacitat de l'entitat sol·licitant (model 27817).
j) Declaració si és el cas, que acredite l'existència de sol·licitud o obtenció d'altres subvencions percebudes o reconegudes d'altres administracions públiques o de qualsevol entitat pública o privada, pel mateix concepte.(model 27255)
k) Documentació acreditativa de trobar-se el sol·licitant al corrent o exempt de les seues obligacions tributàries i amb la Seguretat Social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions i d'acord amb la resolució de 25 de juny, del conseller d'Economia i Hisenda, per la qual es fa pública la llista de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la mateixa conselleria.
l) Declaració responsable acreditativa de no estar incurs en les prohibicions per a obtenir la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
2. En el cas que els documents exigits que han d'acompanyar a la sol·licitud de concessió d'ajudes ja estigueren en poder de la conselleria de Medi Ambient, Aigua, Urbanisme i Habitatge, el sol·licitant podrà acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o la dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.
3. Quan la sol·licitud no reunisca els requisits establits en aquesta ordre o no s'adjunte la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, es requerirà l'interessat perquè en un termini de 10 dies esmene la falta o acompanye la documentació necessària amb indicació que si així no ho fa se li tindrà per desistit de la sol·licitud, després de la resolució prèvia que haurà de ser dictada en els termes que preveu l'article 42 de l'esmentada llei, per l'òrgan que tinga atribuïda l'ordenació i instrucció del procediments, segons les bases reguladores.
4. Així mateix, es podran requerir del sol·licitant qualssevol altres dades, documents i informes complementaris que resulten necessaris per a la resolució de l'expedient, com també l'acreditació dels requisits a què es refereix la documentació administrativa.
Vuitena. Lloc i termini de presentació
1. Les persones interessades poden presentar les sol·licituds en el Registre General de la conselleria de Medi Ambient, Aigua, Urbanisme i Habitatge en el carrer de Francesc Cubells, núm. 7 de València, com també en els Serveis Territorials d'aquesta sitis a Alacant (carrer de Churruca, 29), Castelló (avinguda dels Germans Bou, 47), i València (carrer de Gregori Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
2. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 39 del Reial decret 1829/1999, de 31 de desembre, pel que s'aprova el Reglament pel qual es regula la prestació dels serveis postals, en desenvolupament del que estableix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la conselleria de Medi Ambient, Aigua, Urbanisme i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la conselleria de Medi Ambient, Aigua, Urbanisme i Habitatge.
3. El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Comunitat Valenciana.
Novena. Ordenació i instrucció del procediment
L'òrgan encarregat de l'ordenació i instrucció del procediment serà la Direcció Territorial de la conselleria de Medi Ambient, Aigua, Urbanisme i Habitatge, corresponent a la província de la Comunitat Valenciana on es realitze el projecte, el qual, d'ofici, acordarà totes les actuacions necessàries per a la determinació, coneixement i comprovació de les dades per raó de les quals ha de pronunciar-se la resolució.
Deu. Valoració i proposta de resolució
1. La concessió de les ajudes es realitzarà mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
2. La valoració de les sol·licituds presentades la realitzarà una comissió de valoració composta pel cap de l'Àrea de Recursos Forestals i Conservació Ambiental, un representant de cadascuna de les direccions territorials de la conselleria de Medi Ambient, Aigua, Urbanisme i Habitatge, un representant de la Secretaria General Administrativa de la conselleria de Medi Ambient, Aigua, Urbanisme i Habitatge, un representant del servei de Prevenció d'Incendis i Sanitat Forestal, el qual atenent als criteris i requisits establits i d'acord amb la disponibilitat pressupostària, alçarà acta i formularà la proposta de resolució a l'òrgan concedent.
3. Es tindran en compte els criteris de valoració següents, conforme al següent ordre de prioritat:
a) Valoració de les activitats realitzades en anteriors convocatòries. 0 - 20 punts.
b) Proposta de revisió de l'ocupació de caixes niu col·locades en campanyes anteriors. 0 - 15 punts.
c) Realització d'activitats en espais naturals protegits. 0 - 10 punts.
d) Realització d'activitats en forests en què la joventut i la uniformitat de l'arbratge no permeta l'existència de buits que servisquen de nius per a les aus i les rates penades. 0 - 10 punts.
e) Realització d'activitats en les forests, recollides en els annexos, en els que s'ha detectat major necessitat foment d'aquesta activitat per presentar problemes crònics de plagues forestals. 0 - 15 punts.
f) El grau d'adequació entre la despesa prevista i els objectius perseguits pel projecte. 0 - 10 punts.
g) Experiència prèvia en activitats de voluntariat, prou documentada. 0 - 5 punts.
h) L'obertura de l'activitat a persones alienes a l'entitat sol·licitant, i en especial la implantació del voluntariat en la zona d'actuació. 0 - 5 punts.
i) Promoure activitats que faciliten la integració de persones amb minusvalideses, física, psíquica o social. 0 - 5 punts.
j) La coordinació de les activitats proposades amb altres grups o entitats. 0 - 5 punts.
k) Seran exclosos aquells projectes en què es practique qualsevol política discriminatòria en la selecció dels seus participants.
4. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre podrà prorratejar entre els beneficiaris de la subvenció que troben superat un llindar mínim en la valoració. Aquest llindar serà fixat per la comissió avaluadora una vegada valorades totes les sol·licituds. En aquest cas, en la resolució figurarà l'import de la subvenció concedit a cada beneficiari, com també les activitats subvencionades.
Onze. Resolució de la concessió de les ajudes
1. Correspon al conseller de Medi Ambient, Aigua, Urbanisme i Habitatge dictar la resolució de la concessió d'ajudes.
2. La resolució, que serà motivada i tindrà els efectes i contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Comunitat Valenciana, d'acord amb el que estableix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999, de 13 de gener.
3. El termini màxim per a resoldre les sol·licituds de subvencions serà de sis mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució, la sol·licitud s'entendrà desestimada en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Dotze. Recursos
Les resolucions adoptades posen fi a la via administrativa. Contra aquestes resolucions es pot interposar recurs contenciós administratiu en el termini de dos mesos comptadors des de l'endemà de la notificació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Tretze. Règim de compatibilitat
Aquestes ajudes seran compatibles amb ajudes d'altres administracions públiques, o d'altres ens públics o privats. No obstant això, l'import de les ajudes regulades en aquesta ordre en cap cas podrà ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha d'efectuar el beneficiari.
Catorze. Pagament i justificació de les ajudes concedides
1. El procediment de pagament es realitzarà d'acord amb els terminis i requisits que estableix la legislació vigent, per la qual cosa en cap moment s'entendrà que aquest té caràcter immediat. En qualsevol cas el procediment de pagament s'atindrà al que es dispose en la legislació aplicable en cada moment i en especial al que estableix la Llei de pressupostos corresponent per al voluntariat ambiental.
2. Amb caràcter general, per al cobrament de la subvenció, els beneficiaris podran presentar la justificació de les despeses efectuades per a la realització dels projectes subvencionats en la periodicitat que consideren oportuna i sempre en un percentatge mai inferior al 25% de total de la subvenció. En tot cas, i abans de l'1 de novembre de 2008, presentaran, per al cobrament de la subvenció, sol·licitud de pagament dirigida a la Direcció Territorial de la conselleria de Medi Ambient, Aigua, Urbanisme i Habitatge, corresponent a la província de la Comunitat Valenciana on es desenvolupe el projecte, segons model d'instància que s'adjunta en l'annex III d'aquesta ordre, adjuntant la memòria final de les activitats realitzades i els justificants de despesa de l'activitat d'acord amb el que s'indica en el punt 4.
3. Les persones jurídiques no exonerades, d'acord amb la resolució de 25 de juny, del conseller d'Economia i Hisenda, per la qual es fa pública la llista de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la mateixa conselleria, hauran d'adjuntar juntament amb la sol·licitud de pagament certificat d'estar al corrent de les seues obligacions tributàries i amb la Seguretat Social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions.
4. La justificació de les despeses es realitzarà conforme amb els requeriments següents:
a) Tots els beneficiaris queden obligats a presentar la justificació de totes les despeses efectuades per a la realització dels projectes subvencionats fins a arribar, almenys, a l'import total del cost subvencionable.
b) Les dietes d'alimentació podran ser justificades per alguna de les formes següents:
b.1. Presentant les factures o els tíquets dels establiments on s'haja efectuat el servei de restauració, identificant clarament el nombre de persones ateses, el preu unitari i la data. No podran ser acumulats serveis efectuats en un termini superior d'un mes.
b.2. Mitjançant la indemnització econòmica corresponent a cada voluntari, adjuntant el full de despeses desglossades firmat pel perceptor.
b.3. Per la presentació de factures de compra de comestibles, en qualsevol cas, i siga quin siga l'import, ha d'haver-hi identificació clara del destinatari. No s'admetran tíquets de compra que no estiguen avalats per la corresponent factura.
Les opcions anteriors són incompatibles per a un mateix període. En cap cas podran superar-se, en despeses d'alimentació, els 18,00 euros/persona/dia.
c) Les despeses en combustibles, prestació de serveis, lloguer de cotxes, etc. es justificaran presentant factures amb el corresponent justificant de recepció dels establiments que hagen realitzat la prestació.
d) No es podran presentar factures que agrupen serveis prestats en terminis superiors al mes.
e) No són vàlids els lloguers de vehicles entre particulars.
f) Les despeses de locomoció es proposaran en funció dels dies efectius d'activitat.
g) Les compensacions per utilització de vehicles propis es realitzaran mitjançant el full de ruta corresponent firmat pel perceptor. Es fixen de manera general en 0,15 euros/km en el cas de turismes, i en 0,05 euros/km per a motocicletes, les quantitats màximes que es poden percebre; aquestes quantitats s'actualitzaran de manera automàtica en el cas que siguen inferiors al que fixe la normativa reguladora per a percepció d'indemnitzacions per desplaçament del personal de la Generalitat. En aquest cas no podran presentar-se per al mateix vehicle despeses de gasolina o manteniment.
h) Les despeses de personal s'hauran de justificaran mitjançant còpia compulsada del contracte i de les nòmines firmades per les persones que hagen treballat directament en els projectes subvencionats, com també els justificants corresponents de les cotitzacions de la Seguretat Social i de l'ingrés en la delegació d'Hisenda de les quantitats retingudes corresponents a l'IRPF.
i) El règim de becaris s'atindrà al que estableix la legislació vigent sobre aquesta modalitat, i s'haurà d'acreditar documentalment en qualsevol cas la publicitat de la seua convocatòria i el caràcter formatiu per al perceptor.
j) Fins al 5% del total de subvencionat podrà considerar-se com a despeses de difícil de justificació.
k) En qualsevol documentació relacionada amb vehicles, incloent factures, s'haurà d'indicar la matrícula d'aquest, juntament amb el full de ruta a què s'assigne la despesa.
l) Hauran de ser objecte d'aprovació prèvia per part de la conselleria Medi Ambient, Aigua, Urbanisme i Habitatge les despeses següents en: publicacions, material imprés, formació i material de comunicacions.
m) Pel que fa a aquestes bases s'entén per material fungible aquell que tinga una vida útil semblant a la d'execució del projecte.
n) Tota la documentació justificativa s'haurà de presentar acompanyada de la llista detallada d'aquesta conforme al model annex, agrupada segons els diferents mòduls subvencionables. En el cas que els justificants no es presenten juntament amb la memòria final d'activitats, s'haurà d'adjuntar un full aclaridor de cadascuna de les partides. No serà admesa aquella documentació que incomplisca els requisits assenyalats.
o) Aquelles entitats que estiguen subvencionades en dues o més projectes hauran de presentar tota la documentació justificativa diferenciada per a cadascun d'aquestes. En el cas de despeses globals s'haurà d'indicar els percentatges assignats a cada projecte.
Quinze. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Igualment, l'incompliment pel beneficiari dels requisits i les condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides en l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
4. La resolució corresponent serà dictada pel conseller de Medi Ambient, Aigua, Urbanisme i Habitatge.
Setze. Del reintegrament de les ajudes
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, general de subvencions.
Dèsset. Altres
1. La conselleria de Medi Ambient, Aigua, Urbanisme i Habitatge establirà els mòduls mínims de formació que hauran de complir tots els participants. Així mateix, establirà mitjans de suport tècnic que faciliten la gestió i realització del projecte.
2. Tot el personal voluntari rebrà acreditació de la seua condició, com també certificat exprés, una vegada finalitzada l'activitat, de la seua participació en aquesta. Igualment, la conselleria articularà la norma per a establir una uniformitat en la vestimenta que han d'utilitzar els voluntaris en l'exercici de la seua activitat.
3. La conselleria de Medi Ambient, Aigua, Urbanisme i Habitatge podrà cedir temporalment en ús, dins de les seues disponibilitats el material que es considere oportú per a la correcta realització de les activitats.
4. Les direccions territorials de la conselleria de Medi Ambient, Aigua, Urbanisme i Habitatge hauran de nomenar un responsable tècnic del desenvolupament del programa de voluntariat ambiental a la província.
Dívuit. Règim d'infraccions i sancions
El règim sancionador en la matèria regulada en aquesta ordre serà l'establit en el títol IV de la Llei 38/2003, de 17 de novembre, general de subvencions.
ANNEX II
Bases de les ajudes destinades al control de plagues forestals per insectes perforadors de la fusta
Primera. Objecte i àmbit d'actuació
1. Serà objecte de subvenció l'execució de tractaments silvícoles dirigits al control de plagues forestals per insectes perforadors de la fusta.
2. Amb caràcter general, l'àmbit d'actuació de les ajudes regulades per aquestes bases seran els terrenys forestals arbrats de la Comunitat Valenciana no gestionats directament per la Generalitat que, havent patit l'arbratge danys abiòtics com a conseqüència de vendavals, fortes nevades, pedregades o fortes sequeres, es troben en municipis que, per aquests motius, hagen sigut declarats d'interés preferent per al control de plagues forestals per insectes perforadors de la fusta.
3. La declaració dels municipis com d'interés preferent per al control de plagues forestals per insectes perforadors de la fusta, es realitzarà mitjançant una resolució del conseller de Medi Ambient, Aigua, Urbanisme i Habitatge a proposta de la directora general de Gestió del Medi Natural, amb un informe previ favorable dels corresponents serveis territorials de la conselleria de Medi Ambient, Aigua, Urbanisme i Habitatge en el qual s'acredite l'existència dels danys abiòtics referits en el punt anterior.
4. Cada resolució, a més d'establir els ajuntaments declarats d'interés preferent per al control de plagues forestals per insectes perforadors de la fusta, convocarà les ajudes, assignarà l'import màxim que s'ha de destinar per a aquesta convocatòria i obrirà el termini de presentació de sol·licituds, una vegada publicada en el Diari Oficial de la Comunitat Valenciana.
5. La vigència de les declaracions d'un municipi o municipis com d'interés preferent per al control de plagues forestals per insectes perforadors de la fusta tindrà caràcter anual i el seu nombre està en funció dels episodis meteorològics extraordinaris ocorreguts i la disponibilitat pressupostària que per a aquesta comesa assignen els pressupostos de la Generalitat per a l'exercici 2008.
Segona. Requisits dels beneficiaris
1. De manera general, podran ser beneficiaris d'aquestes ajudes les persones físiques o jurídiques titulars de drets de propietat, d'ús i gaudi legalment reconeguts de terrenys de titularitat pública o privada inclosos en l'àmbit de les actuacions subvencionables incloses en la base primera.
2. Igualment, podran ser beneficiaris agrupacions legalment constituïdes de persones físiques o jurídiques que complisquen els requisits inclosos en el paràgraf anterior.
Les persones físiques o jurídiques titulars de terrenys de titularitat privada podran autoritzar a entitats locals la utilització dels seus terrenys per als fins previstos en aquestes bases. Aquesta autorització permetrà a les entitats locals ser beneficiàries de les línies d'ajudes regulades en aquestes bases.
3. No podran obtenir la condició de beneficiari de les ajudes regulades en aquesta ordre les persones o entitats en que concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
1. Els beneficiaris de les ajudes hauran de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i les condicions, com també la realització del projecte o l'activitat i el compliment de la finalitat que determinen la concessió o gaudi de la subvenció.
c) Sotmetre's a les actuacions de comprovació que ha d'efectuar l'òrgan concedent, com també qualsevol altra de comprovació i control financer que corresponen a la Intervenció General en relació amb les subvencions i ajudes concedides, aportant quanta informació li siga requerida en l'exercici d'aquestes actuacions.
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.
e) Realitzar els treballs objecte d'aquestes ajudes d'acord amb els criteris generals i normes tècniques que s'adjunten en l'annex d'aquesta ordre.
f) Realitzar els treballs objecte d'aquesta ajuda en el període comprés entre la publicació en el DOCV de la corresponent resolució aprovatòria i el dia 10 de novembre de l'any per al qual s'ha sol·licitat l'ajuda
Amb caràcter excepcional i per causa degudament justificada es podrà concedir pròrroga en el termini d'execució, i serà necessari per fer-ho que aquesta siga sol·licitada per mitjà d'un escrit dirigit al director territorial de la conselleria de Medi Ambient, Aigua, Urbanisme i Habitatge, amb una antelació mínima de 15 dies sobre la data de finalització del període d'execució.
g) Comunicar, en qualsevol moment de la vigència de l'expedient, altres ajudes públiques sol·licitades o concedides per al mateix objecte.
h) Fer constar en tota la informació o documentació pròpia de l'activitat que aquesta està subvencionada per la conselleria de Medi Ambient, Aigua, Urbanisme i Habitatge.
i) Complir en tot moment la normativa ambiental i territorial corresponent a cada tipus d'obra i àmbit territorial. S'haurà de tenir especial atenció a la corresponent a espais naturals protegits.
j) Les altres previstes en l'article 14 de la Llei 38/2003, de 17 de novembre, general de subvencions.
Finalitat Actuacions En peus agrupats En peus dispersos
A1 Abatiment d'arbres de diàmetre normal inferior o igual a 20 centímetres,
encimada, esbrancada, trossejament de canons, trituració o extracció
de restes i escorçament o extracció de rolls 3,60 euros/peu 4,50 euros/peu
A2 Abatiment d'arbres de diàmetre normal superior a 20 centímetres, encimada,
esbrancada, trossejament de canons, trituració o extracció
de restes i escorçament o extracció de rolls 5,70 euros/peu 7,10 euros/peu
B1 Poda de sanejament d'arbres de diàmetre normal inferior o igual a 20 centímetres
i trituració o estracció de restes 1,90 euros/peu 2,30 euros/peu
B2 Poda de sanejament d'arbres de diàmetre normal superior a 20 centímetres
i trituració o extracció de restes 3,10 euros/peu 3,80 euros/peu
\* \* \* \* \*
Finalidad Actuaciones En pies agrupados En pies dispersos
A1 Apeo de arboles de diámetro normal inferior o igual a 20 centímetros,
descopado, desramado, tronzado de fustes, trituración
o saca de restos y descortezado o saca de trozas 3,60 euros/pie 4,50 euros/pie
A2 Apeo de arboles de diámetro normal superior a 20 centímetros, descopado,
desramado, tronzado de fustes, trituración o saca de restos y descortezado
o saca de trozas 5,70 euros/pie 7,10 euros/pie
B1 Poda de saneamiento de arboles de diámetro normal inferior o igual a
20 centímetros y trituración o saca de restos 1,90 euros/pie 2,30 euros/pie
B2 Poda de saneamiento de arboles de diámetro normal superior a 20 centímetros
y trituración o saca de restos 3,10 euros/pie 3,80 euros/pie
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Quarta. Activitats objecte de les ajudes
1. Serà objecte de subvenció l'execució tractaments silvícoles dirigits al control de plagues forestals per insectes perforadors de la fusta, i en concret:
a) Abatiment d'arbres, encimada, desbrancada, trossejament de canons, trituració o extracció de restes i escorçament o extracció de rolls.
b) Poda de sanejament i trituració o extracció de restes.
2. Per a la consecució de l'objecte de les ajudes, el beneficiari podrà subcontractar fins al 100 per cent de les activitats subvencionades. En tot cas, la subcontractació s'haurà de realitzar conforme amb el que estableix l'article 29 de la Llei general de subvencions.
Cinquena. Despeses subvencionables
A l'efecte d'aquestes bases reguladores, es consideren despeses subvencionables les següents:
a) Despeses de mà d'obra
b) Despeses de transport
c) Maquinària
d) Materials
e) Obra parcial o completa
f) Altres despeses
Sisena. Quantia de les ajudes
1. Les subvencions podran finançar fins al 100% dels treballs realitzats, i l'ajuda màxima per beneficiari serà la que en cada cas establisca la corresponent resolució de la Direcció General de Gestió del Medi Natural per la qual es declara un municipi o grup de municipis com d'interés preferent per al control de plagues forestals per insectes perforadors de la fusta.
2. Els preus unitaris màxims subvencionables per a cada tipus d'actuació s'han fixat en:
3. L'import de les subvencions regulades per aquesta ordre en cap cas podrà ser de tal quantia que supere el cost de l'activitat.
Setena. Sol·licituds i documentació
1. Totes les actuacions objecte d'ajudes proposades pel sol·licitant, en una o diverses propietats, s'hauran d'agrupar en una única sol·licitud, i la subvenció sol·licitada per al conjunt d'aquestes no podrà superar el límit econòmic referit en la base sisena. Així mateix, no s'admetrà a tràmit més d'una sol·licitud sobre una mateixa propietat.
2. Les sol·licituds per a l'obtenció de les ajudes regulades en aquestes bases bases s'hauran de presentar en l'imprés normalitzat que s'adjunta com a annex i hauran d'anar acompanyades de la documentació que a continuació s'indica:
a) Documentació acreditativa de dels preus unitaris de les unitat:
a.1. Persones físiques:
- Fotocòpia compulsada del NIF per als nacionals.
- Fotocòpia compulsada de la targeta de resident per als estrangers.
a.2. Persones jurídiques o agrupació de persones físiques:
- Còpia compulsada del CIF.
- Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite i còpia de poders que acrediten la representació.
- Certificat de l'acta on conste l'acord de sol·licitar les ajudes i nomenament del representant de l'entitat per a efectuar la gestió.
- En el cas d'entitats locals, acord adoptat pel ple o, si és el cas, per la Comissió de Govern quan acredite tenir aquesta facultat delegada, o per l'alcalde de la corporació amb la posterior ratificació del ple o de la comissió en el cas que tinga aquesta facultat delegada, amb anterioritat a la resolució de les ajudes.
b) Acreditació de complir els requisits per a ser beneficiari
- Si és el cas documents acreditatius de la titularitat de drets de propietat, d'ús i gaudi, consistents en escriptura pública registrada, certificació registral o mitjançant qualsevol altra forma vàlida en dret.
- En cas d'autorització de propietari de titularitat privada a entitat local, haurà de presentar-se aquesta. A més, el propietari haurà de presentar declaració jurada de no haver sol·licitat la mateixa ajuda.
c) Memòria valorada dels treballs que s'han de realitzar, la qual haurà de contenir els apartats següents:
- Descripció de la finca amb la seua localització a escala 1:10.000 o de major detall, assenyalant la localització precisa dels treballs.
- Plànol cadastral amb les parcel·les afectades.
- Descripció detallada dels treballs que s'han de realitzar, indicant a través d'un programa d'actuació la llista d'obres i treballs que s'han de fer que garantisca l'execució d'aquestes en l'exercici per al qual es concedeix la subvenció.
- Pressupost desglossat on s'expresse i justifique el cost de distints treballs per als quals se sol·licita ajuda a través de l'expressió dels preus unitaris de les unitats d'obra que s'han de fer.
- Les memòries valorades hauran de sera supervisades per un tècnic competent, que, en tractar-se de treballs silvícoles, haurà de ser un professional amb titulació forestal universitària.
d) Imprés d'alta de tercers per a pagaments de la Generalitat degudament emplenat i segellat per l'entitat bancària corresponent, (model 27041).
e) Documentació acreditativa de trobar-se el sol·licitant al corrent o exempt de les seues obligacions tributàries i amb la seguretat social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions i d'acord amb la Resolució de 25 de juny, del conseller d'Economia i Hisenda, per la qual es fa pública la llista de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la pròpia conselleria.
f) Declaració responsable acreditativa de no estar incurs en les prohibicions per a obtenir la condició de beneficiari establides en l'article 13, apartat 2 de la Llei 38/2003, de 17 de novembre, general de subvencions.
2. En el cas que els documents exigits que han d'acompanyar la sol·licitud de concessió d'ajudes ja estiguen en poder de la conselleria de Medi Ambient, Aigua, Urbanisme i Habitatge, el sol·licitant podrà acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o dependència a què van ser dirigits, la identificació del procediment en què consten i que no hagen transcorregut més de cinc anys des de la finalització del procediment a què corresponguen.
3. Quan la sol·licitud no reunisca els requisits establits en aquesta ordre o no s'acompanye la documentació que d'acord amb aquesta resulte exigible, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, es requerirà l'interessat perquè en un termini de 10 dies, esmene la falta o acompanye la documentació necessària amb indicació que, si així no ho fa se li tindrà per desistit de la sol·licitud, després de la resolució prèvia que haurà de ser dictada en els termes que preveu l'article 42 de l'esmentada llei, per l'òrgan que tinga atribuïda l'ordenació i instrucció del procediments, segons les bases reguladores.
4. Així mateix, es podrà requerir al sol·licitant qualsevol altra dada, document i informe complementari que resulte necessari per a la resolució de l'expedient, com també l'acreditació dels requisits a què es refereix la documentació administrativa.
Vuitena. Lloc i termini de presentació
1. Els interessats podran presentar les sol·licituds en el Registre General de la conselleria de Medi Ambient, Aigua, Urbanisme i Habitatge, al carrer de Francesc Cubells, núm. 7 de València, com també en els serveis territorials d'aquesta sitis a Alacant (carrer de Churruca, 29), Castelló (avinguda dels Germans Bou, 47), i València (carrer de Gregorio Gea, 27), o en qualsevol altra de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
2. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 39 del Reial decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en desenvolupament del que estableix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la conselleria de Medi Ambient, Aigua, Urbanisme i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la conselleria de Medi Ambient, Aigua, Urbanisme i Habitatge.
3. El termini de presentació de sol·licituds serà de 20 dies naturals a comptar de l'endemà de la publicació, en el Diari Oficial de la Comunitat Valenciana, de la corresponent resolució de la Direcció General de Gestió del Medi Natural per la qual es declara un municipi o grup de municipis com d'interés preferent per al control de plagues forestals per insectes perforadors de la fusta.
Novena. Ordenació i Instrucció del procediment
L'òrgan encarregat de l'ordenació i instrucció del procediment serà la Direcció Territorial de la conselleria de Medi Ambient, Aigua, Urbanisme i Habitatge, corresponent a la província de la Comunitat Valenciana on es desenvolupen els treballs, que, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
Desena. Valoració i proposta de resolució
1. La concessió de les ajudes es realitzarà en cada convocatòria mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 5.
2. Amb caràcter previ a la valoració dels expedients s'emetrà per tècnic forestal de la conselleria de Medi Ambient, Aigua, Urbanisme i Habitatge informe de viabilitat dels treballs per a l'execució de la qual se sol·licita l'ajuda.
3. La valoració de les sol·licituds presentades la realitzarà una comissió de valoració composta pel cap de l'Area de Recursos Forestals i Conservació Ambiental, un representant de cadascuna de les direccions territorials de la conselleria de Medi Ambient, Aigua, Urbanisme i Habitatge afectades per la declaració, un representant de la Secretaria General Administrativa de la conselleria de Medi Ambient, Aigua, Urbanisme i Habitatge i un representant del Servei de Prevenció d'Incendis i Sanitat Forestal, la qual atenent als criteris i requisits establits i d'acord amb la disponibilitat pressupostària, estendrà acta i formularà la proposta de resolució a l'òrgan concedent.
4. De forma prèvia, els treballs per a l'execució dels quals se sol·licita l'ajuda que tinguen informe de viabilitat negatiu, una vegada ratificat aquest per la comissió avaluadora, quedaran rebutjats i no es valoraran.
5. Es tindran en compte els següents criteris de valoració, i d'acord amb la baremació següent:
CRITERI PUNTS
Nivell de danys en l'arbratge 0 a 2
Risc de plagues forestals per insectes
perforadors de la fusta 0 a 2
Potencialitat de la vegetació forestal de l'àrea
on se sol·licita l'ajuda en relació amb la recarrega
d'aqüífers, amb la protecció enfront del risc
d'inundacions, amb la protecció del sòl
i defensa enfront de fenòmens erosius 0 a 2
6. Quan la suma de les ajudes sol·licitades supere l'import global màxim disponible per a la subvenció, l'òrgan competent per a resoldre podrà prorratejar entre els beneficiaris de la subvenció que troben superat un llindar mínim en la valoració. Aquest llindar serà fixat per la comissió avaluadora, una vegada valorades totes les sol·licituds.
Onze. Resolució de la concessió de les ajudes
1. Correspon al conseller de Medi Ambient, Aigua, Urbanisme i Habitatge dictar la resolució de la concessió de les ajudes.
2. La resolució, que haurà de ser motivada i tindrà l'efecte i el contingut previstos en l'article 25 de la Llei 38/2003, de 17 de novembre, general de subvencions, es publicarà en el Diari Oficial de la Comunitat Valenciana, d'acord amb el que estableix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999 de 13 de gener.
3. El termini màxim per a resoldre les sol·licituds de subvencions serà de dos mesos comptadors a partir de la finalització del termini de presentació de sol·licituds. Transcorregut aquest termini sense que haja recaigut una resolució la sol·licitud s'entendrà desestimada en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Dotze. Recursos
1. Les resolucions adoptades posen fi a la via administrativa. Contra aquestes resolucions es pot interposar recurs contenciós administratiu en el termini de dos mesos comptadors des de l'endemà de la notificació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
2. Tot això sense perjudici de la interposició del recurs potestatiu de reposició, en el termini d'un mes comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Tretze. Règim de compatibilitat
Les ajudes regulades en aquesta ordre no són compatibles amb altres ajudes de la Generalitat, altres administracions públiques, o d'altres ens públics o privats que tinguen la mateixa finalitat.
Catorze. Pagament i justificació de les ajudes concedides
1. Per al cobrament de la subvenció, el beneficiari, una vegada finalitzats els treballs, haurà de presentar, abans del 15 de novembre de 2008, sol·licitud de pagament dirigida a la Direcció Territorial de la conselleria de Medi Ambient, Aigua, Urbanisme i Habitatge, corresponent a la província de la Comunitat Valenciana on es desenvolupen els treballs, segons model d'instància que s'adjunta a aquestes bases, adjuntant la memòria final de les activitats realitzades i els justificants de despesa de l'activitat conforme amb el que s'ha recollit en punt 3.
2. Les persones jurídiques no exonerades, d'acord amb la resolució de 25 de juny del conseller d'Economia i Hisenda, per la que es fa pública la llista de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la pròpia conselleria, hauran d'adjuntar junt amb la sol·licitud de pagament certificat d'estar al corrent de les seues obligacions tributàries i amb la Seguretat Social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions.
3. La justificació de les despeses es realitzarà conforme amb els requeriments següents:
a) Amb caràcter general, mitjançant la presentació de factures originals o còpia compulsada, amb el seu justificant de pagament o document acreditatiu d'aquest referent a totes les despeses efectuades d'acord amb el programa subvencionat. En tot cas, les factures hauran de presentar-se en original per a procedir al seu segellat en la Direcció Territorial de la conselleria de Medi Ambient, Aigua, Urbanisme i Habitatge que corresponga. En cap cas pot ser objecte de subvenció l'impost sobre el valor afegit recuperable pel beneficiari.
b) La despesa de la mà d'obra fixa o assalariada s'acreditarà documentalment mitjançant nòmina o factura firmada pels treballadors, que conste el NIF d'aquests.
c) La despesa de mà d'obra pròpia, entenent com a tal la de la persona titular i la dels membres majors d'edat de la unitat familiar inclosos en la cartilla de la Seguretat Social o en la d'autònoms.
Per a justificar la despesa de mà d'obra pròpia el beneficiari haurà d'acompanyar declaració jurada on s'especifiquen les despeses justificades per aquest concepte, segons model que s'adjunta. El preu unitari màxim justificable de la mà d'obra pròpia serà de 62,60 euros per jornada de treball.
d) La utilització de maquinària pròpia es justificarà així mateix mitjançant declaració jurada del beneficiari on s'especifiquen les despeses justificades per aquest concepte, segons model que s'adjunta acompanyant fotocòpia compulsada del rebut de pagament de l'impost de circulació referit a l'últim període impositiu o, en cas de no estar subjecte a aquest impost, còpia confrontada de document acreditatiu de la propietat. El preu màxim que s'ha de justificar per l'ús de la maquinària pròpia serà el següent:
Unitats Descripció de maquinària (sense mà d'obra) Euro/hora
H Tractor de rodes 51/70 CV 22,09
H Tractor de rodes 71/100 CV 23,03
H Tractor de rodes 101/130 CV 25,99
H Tractor eruga 51/70 CV 24,17
H Tractor eruga 71/100 CV 30,86
H Tractor eruga 101/130 CV 35,08
H Remolc lleuger càrrega màxima 750 kg 0,60
H Remolc basculant de capacitat 6 t 1,86
H Estelladora o embaladora 3,41
H Motoserra 1,87
H Desbrossadora 1,87
H Podadora 5,13
e) La justificació de despeses per les entitats locals s'haurà de realitzar mitjançant certificat del secretari de l'aprovació de la despesa per la comissió de govern o ple d'ajuntament i de la intervenció del pagament realitzat.
f) El beneficiari haurà d'adjuntar, així mateix, declaració jurada, si és el cas, de les subvencions percebudes o reconegudes d'altres administracions públiques, o de qualsevol entitat pública o privada, per a la mateixa finalitat.
g) Un tècnic forestal de la conselleria de Medi Ambient, Aigua, Urbanisme i Habitatge haurà de certificar la correcta execució dels treballs i condicions establides en la resolució aprovatòria de les ajudes.
h) Així mateix, en cas d'execució per mitjans propis, seran objecte de certificat per un tècnic forestal de la conselleria de Medi Ambient, Aigua, Urbanisme i Habitatge, les despeses imputades en mà d'obra i maquinària, d'acord amb els preus unitaris detallats en aquestes bases.
Quinze. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Igualment, l'incompliment pel beneficiari dels requisits i condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a aquest efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
4. La resolució corresponent serà dictada pel conseller de Medi Ambient, Aigua, Urbanisme i Habitatge
Setze. Del reintegrament de les ajudes
Per al reintegrament de les ajudes s'aplicaran les normes recollides en els articles 36 i 37 de la Llei 38/2003, de 17 de novembre, general de subvencions.
Dèsset. Règim d'infraccions i sancions
El règim sancionador en la matèria regulada en aquesta ordre serà l'establit en el títol IV de la Llei 38/2003, de 17 de novembre, general de subvencions.
ANNEX III
Llista de forests en què es pretén fomentar
la col·locació de caixes niu
Les forests en què es pretén fomentar la col·locació de caixes niu seran les incloses en els següents termes municipals; no obstant això, l'activitat pot realitzar-se en qualsevol terme municipal de la Comunitat Valenciana encara que no estiga inclòs en aquest annex.
Província d'Alacant: Aspe, Elx, Petrer, el Pinós, el Camp de Mirra, Finestrat, la Vall de Gallinera, Crevillent, Santa Pola, Albatera, Castell de Castells, Villena.
Província de Castelló: Ares del Maestre, Atzeneta del Maestrat, Benafigos, Barraques, Bejís, Castell de Cabres, Castellfort, Castillo de Villamalefa, Cinctorres, Cortes de Arenoso, El Toro, Herbés, Jérica, la Mata, les Coves de Vinromà, Morella, Pina de Montalgrao, la Pobla de Benifassà, Portell de Morella, Todolella, Torás, Vallibona, Vilanova d'Alcolea, Vilafranca, Villahermosa, Vistabella del Maestrat, Xert, Zorita del Maestrazgo.
Província de València: Ademuz, Alcublas, Alpuente, Andilla, Aras de los Olmos, Ayora, Buñol, Calles, Casas Altas, Castielfabib, Cofrentes, Cortes de Pallás, Chelva, Chiva, Higueruelas, Jalance, Puebla de San Miguel, La Yesa, Llíria, l'Olleria, Requena, Sinarcas, Serra, Teresa de Cofrentes, Titaguas, Sagunt, Sinarcas, Utiel, Vallanca, Villargordo del Cabriel.
ANNEX IV
Criteris general i normes tècniques
Ajudes destinades al control de plagues forestals
per insectes perforadors de la fusta
1. Els perforadors són insectes que es troben en qualsevol forest i que aprofiten la debilitat de l'arbratge per a proliferar i danyar posteriorment arbres sans.
2. Les actuacions es limitaran a la realització dels treballs descrits sobre arbres danyats per condicions meteorològiques adverses.
3. En les tales o tractaments silvícoles dels arbres danyats, es donarà prioritat a l'extracció, escorçament o estellada de la fusta, procurant la mínima permanència de temps possible a la forest de la fusta tallada i assegurant l'eliminació de les restes.
4. Tan sols podrà romandre en la forest la fusta superior a 7,5 cm de diàmetre en punta prima en el cas que haja sigut escorçada en tota la superfície exterior, trossejada en longituds inferiors a 2 metres i apilada.
5. Els arbres que resulten danyats durant l'execució dels treballs hauran d'estar sotmesos a les mateixes condicions de tala i extracció que els danyats pels fenòmens meteorològics.
6. En la declaració del municipi u municipis com d'interés preferent per al control de plagues forestals per insectes perforadors de la fusta s'establirà la data límit d'extracció de la fusta de la forest, que es determinarà en funció de l'època de l'any i de les espècies d'arbratge afectades, sempre amb l'objectiu d'evitar la cria dels insectes perforadors en els arbres danyats.
En execució dels treballs es prestarà especial atenció al que estableix el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen en terrenys forestals o en els seus voltants.